**ส่วนที่ 5**

**การติดตามและประเมินผล**

**1.การติดตามและประเมินผลยุทธศาสตร์**

 อ้างถึงหนังสือ ด่วนที่สุด ที่ มท 0810.3/ว 5797 ลงวันที่ 10 ตุลาคม 2559 เรื่องซักซ้อมแนวทางการจัดทำและประสานแผนพัฒนาท้องถิ่นสี่ปี (พ.ศ.2561-2564) ขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 ได้กำหนดให้คณะกรรมการติดตามและประเมินผลแผนพัฒนา ดำเนินการตามหนังสือสั่งการ ดังนี้

 1.พิจารณาการติดตามและประเมินผลยุทธศาสตร์เพื่อความสอดคล้องแผนพัฒนาสี่ปี

 2.พิจารณาการติดตามและประเมินผลโครงการเพื่อความสอดคล้องแผนพัฒนาท้องถิ่นสี่ปี ขององค์กรปกครองส่วนท้องถิ่นโดยทำการให้คะแนนตามเกณฑ์ที่กำหนดไว้ในหนังสือสั่งการ ซึ่งเป็นส่วนหนึ่งของการติดตามและประเมินผลแผนพัฒนา โดยดำเนินการให้แล้วเสร็จภายในหกสิบวัน นับตั้งแต่วันที่ประกาศใช้งบประมาณรายจ่าย

 ตามคำสั่งองค์การบริหารส่วนตำบล ที่ 72 /2559 เรื่อง แต่งตั้งคณะกรรมการติดตามและประเมินผลแผนพัฒนาองค์การบริหารส่วนตำบลกุดผึ้ง ลงวันที่ 1 เมษายน พ.ศ.2559 ประกอบด้วย

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่งในประชาคมเมือง | ตำแหน่งตามคำสั่งแต่งตั้งในระเบียบฯ | หมายเหตุ |
| 1 | นายอ่อน จันทรัตน์ | ประธานสภาองค์การบริหารส่วนตำบลกุดผึ้ง | ประธานกรรมการติดตามฯ |  |
| 2 | นายอินตอง หล้าฤทธิ์ | สมาชิกสภา อบต.กุดผึ้ง | กรรมการติดตามฯ |  |
| 3 | นายวิรัตน์ ชิณวงค์ | สมาชิกสภา อบต.กุดผึ้ง | กรรมการติดตามฯ |  |
| 4 | นายอุดม ผลแสง | สมาชิกสภา อบต.กุดผึ้ง | กรรมการติดตามฯ |  |
| 5 | นายอ่อน สาจันทร์ | ผู้แทนประชาคม | กรรมการติดตามฯ |  |
| 6 | นายอติยะ ศรีถาน | ผอ.รร.โนนป่าหว้านเชียงอาย  | กรรมการติดตามฯ |  |
| 7 | นางประครองศิลป์ พรมสิทธิ์ | รพ.ส่งเสริมสุขภาพตำบลกุดผึ้ง | กรรมการติดตามฯ |  |
| 8 | นายอดุลย์ศักดิ์ เสนาชัย | รองนายก อบต.กุดผึ้ง | กรรมการติดตามฯ |  |
| 9 | นายประสิทธิ์ ทองยุทธ | รองนายก อบต.กุดผึ้ง | กรรมการติดตามฯ |  |
| 10 | ว่าที่ร.ต.สุดสาคร นาเมืองรักษ์ | ปลัด อบต.กุดผึ้ง | กรรมการ/เลขานุการ |  |
| 11 | นายขัตติยะ คำบึงกลาง | นักพัฒนาชุมชน | กรรมการ/ผช.เลขานุการ |  |
| 12 | น.ส.ณัฐริณีย์ เหลาเสน | นักวิชาการศึกษา | กรรมการ/ผช.เลขานุการ |  |

สำนักปลัดได้รวบรวมข้อมูลจากคณะกรรมการฯ เพื่อสรุปและบันทึกเสนอรายงานผลการติดตามฯ ต่อผู้บริหารท้องถิ่นในเบื้องต้นแล้ว จึงขอสรุปผลการติดตามและประเมินผลแผนพัฒนา ตามรายการดังนี้

หลักเกณฑ์ให้คะแนน กำหนดเกณฑ์การให้คะแนน ดังนี้

ระดับ 1 < หรือ = ร้อยละ 60-65 มีความสอดคล้อง/เชื่อมโยง/คลอบคลุม/เหมาะสมน้อยมากต้อง

ปรับปรุงเร่งด่วน

 ระดับ 2 ร้อยละ 66-75 มีความสอดคล้อง/เชื่อมโยง/คลอบคลุม/เหมาะสมพอใช้

ระดับ 3 ร้อยละ 76-85 มีความสอดคล้อง/เชื่อมโยง/คลอบคลุม/เหมาะสมปานกลาง

ระดับ 4 ร้อยละ 86-95 มีความสอดคล้อง/เชื่อมโยง/คลอบคลุม/เหมาะสมดี

ระดับ 5 > ร้อยละ 96 มีความสอดคล้อง/เชื่อมโยง/คลอบคลุม/เหมาะสมมาก

**1.การพิจารณาการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นสี่ปี**

ประกอบด้วย

 1.1 ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น 20 คะแนน

 1.2 การวิเคราะห์สภาวการณ์และศักยภาพ 15 คะแนน

 1.3 ยุทธศาสตร์ 65 คะแนน ประกอบด้วย

 (1) ยุทธศาสตร์ขององค์กรปกครองส่วนท้องถิ่น 10 คะแนน

 (2) ยุทธศาสตร์ขององค์กรปกครองส่วนท้องถิ่นในเขตจังหวัด 10 คะแนน

 (3) ยุทธศาสตร์จังหวัด 10 คะแนน

 (4) วิสัยทัศน์ 5 คะแนน

 (5) กลยุทธ์ 5 คะแนน

 (6) เป้าประสงค์ของแต่ละประเด็นกลยุทธ์ 5 คะแนน

 (7) จุดยืนทางยุทธศาสตร์ 5 คะแนน

 (8) แผนงาน 5 คะแนน

 (9) ความเชื่อมโยงของยุทธศาสตร์ในภาพรวม 5 คะแนน

 (10) ผลผลิต/โครงการ 5 คะแนน

 คะแนนรวม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนการพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่าร้อยละ 80 (80 คะแนน)

 **1.1.สรุปผลรวมคะแนนที่ได้**

|  |  |  |
| --- | --- | --- |
| **ประเด็นการพิจารณา** | **คะแนน** | **คะแนนที่ได้** |
| 1. ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น | 20 | 15.57 |
| 2. การวิเคราะห์สภาวการณ์และศักยภาพ | 15 | 11.98 |
| 3. ยุทธศาสตร์ ประกอบด้วย | 65 | 53.76 |
|  3.1 ยุทธศาสตร์ขององค์กรปกครองส่วนท้องถิ่น | 10 | 8.01 |

|  |  |  |
| --- | --- | --- |
| **ประเด็นการพิจารณา** | **คะแนน** | **คะแนนที่ได้** |
|  3.2 ยุทธศาสตร์ขององค์กรปกครองส่วนท้องถิ่นในเขตจังหวัด | 10 | 8.12 |
|  3.3 ยุทธศาสตร์จังหวัด | 10 | 8.04 |
|  3.4 วิสัยทัศน์ | 5 | 3.99 |
|  3.5 กลยุทธ์  | 5 | 4.15 |
|  3.6 เป้าประสงค์ของแต่ละประเด็นกลยุทธ์ | 5 | 4.45 |
|  3.7 จุดยืนทางยุทธศาสตร์ | 5 | 4.01 |
|  3.8 แผนงาน | 5 | 4.37 |
|  3.9 ความเชื่อมโยงของยุทธศาสตร์ในภาพรวม | 5 | 4.24 |
|  3.10 ผลผลิต/โครงการ | 5 | 4.39 |
| **รวมคะแนน** | **100** | **81.31** |

 **1.2 .แผนภูมิแสดงคะแนน จากการติดตามและประเมินผลยุทธศาสตร์ เพื่อความสอดคล้องแผนพัฒนาท้องถิ่นสี่ปี**

**1.3 .สรุปรายละเอียดคะแนนที่ได้ตามประเด็นการพิจารณา และระดับ ร้อยละ ที่มีความสอดคล้อง/เชื่อมโยง /คลอบคลุม/เหมาะสม ตามประเด็นการพิจารณา**

|  |  |  |  |  |
| --- | --- | --- | --- | --- |
| ประเด็นการพิจารณา | รายละเอียดหลักเกณฑ์ | คะแนนเต็ม | คะแนนที่ได้ | ระดับ(ร้อยละ) |
| 1.ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น | ควรประกอบด้วยข้อมูลดังนี้ | 20 | 15.57 | 77.78 |
| (1) ข้อมูลเกี่ยวกับด้านกายภาพ เช่น ที่ตั้งของหมู่บ้าน/ชุมชน/ตำบล ลักษณะภูมิประเทศ ลักษณะภูมิอากาศ ลักษณะของดิน ลักษณะของแหล่งน้ำ ลักษณะของไม้/ป่าไม้ ฯลฯ ด้านการเมือง/การปกครอง เช่น เขตการปกครอง การเลือกตั้ง ฯลฯ  | 3 | 2.25 | 75.15 |
| (2) ข้อมูลเกี่ยวกับด้านการเมือง/การปกครอง เช่น เขตการปกครอง การเลือกตั้ง ฯลฯ ประชากร เช่น ข้อมูลเกี่ยวกับจำนวนประชากร และช่วงอายุและจำนวนประชากร ฯลฯ | 2 | 1.61 | 80.45 |
| (3) ข้อมูลเกี่ยวกับสภาพทางสังคม เช่น การศึกษา สาธารณสุข อาชญากรรม ยาเสพติด การสังคมสงเคราะห์ ฯลฯ  | 2 | 1.74 | 86.82 |
| (4) ข้อมูลเกี่ยวกับระบบบริการพื้นฐาน เช่น การคมนาคมขนส่ง การไฟฟ้า การประปา โทรศัพท์ ฯลฯ | 2 | 1.42 | 70.91 |
| (5) ข้อมูลเกี่ยวกับระบบเศรษฐกิจ เช่น การเกษตร การประมง การปศุสัตว์ การบริการ การท่องเที่ยว อุตสาหกรรม การพาณิชย์/กลุ่มอาชีพ แรงงาน ฯลฯ และเศรษฐกิจพอเพียงท้องถิ่น (ด้านการเกษตรและแหล่งน้ำ) | 2 | 1.49 | 74.55 |
| (6) ข้อมูลเกี่ยวกับศาสนา ประเพณี วัฒนธรรม เช่น การนับถือศาสนา ประเพณีและงานประจำปี ภูมิปัญญาท้องถิ่น ภาษาถิ่น สินค้าพื้นเมืองและของที่ระลึก ฯลฯ และอื่นๆ | 2 | 1.74 | 86.82 |
| (7) ข้อมูลเกี่ยวกับทรัพยากรธรรมชาติ เช่น น้ำ ป่าไม้ ภูเขา คุณภาพของทรัพยากรธรรมชาติ ฯลฯ | 2 | 1.45 | 72.27 |
| (8) การสำรวจและจัดเก็บข้อมูลเพื่อการจัดทำแผนพัฒนาท้องถิ่นหรือการใช้ข้อมูล จปฐ. | 2 | 1.42 | 70.91 |
| (9) การประชุมประชาคมท้องถิ่น รูปแบบ วิธีการ และการดำเนินการประชุมประชาคมท้องถิ่น โดยใช้กระบวนการร่วมคิด ร่วมทำ ร่วมตัดสินใจ ร่วมตรวจสอบ ร่วมรับประโยชน์ ร่วมแก้ปัญหา ปรึกษาหารือ แลกเปลี่ยนเรียนรู้ เพื่อแก้ปัญหาสำหรับการพัฒนาท้องถิ่นตามอำนาจหน้าที่ขององค์กรปกครองส่วนท้องถิ่น | 3 | 2.46 | 82.12 |

|  |  |  |  |  |
| --- | --- | --- | --- | --- |
| ประเด็นการพิจารณา | รายละเอียดหลักเกณฑ์ | คะแนนเต็ม | คะแนนที่ได้ | ระดับ(ร้อยละ) |
| 2. การวิเคราะห์สภาวการณ์และศักยภาพ        | ควรประกอบด้วยข้อมูลดังนี้ | 15 | 11.98 | 79.88 |
| (1) การวิเคราะห์ที่ครอบคลุมความเชื่อมโยง ความสอดคล้องยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ขององค์กรปกครองส่วนท้องถิ่น นโยบายของผู้บริหารท้องถิ่น รวมถึงความเชื่อมโยงแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ และ Thailand 4.0  | 2 | 1.63 | 81.36 |
| (2) การวิเคราะห์การใช้ผังเมืองรวมหรือผังเมืองเฉพาะและการบังคับใช้ ผลของการบังคับใช้ สภาพการณ์ที่เกิดขึ้นต่อการพัฒนาท้องถิ่น | 1 | 0.82 | 81.82 |
| (3) การวิเคราะห์ทางสังคม เช่น ด้านแรงงาน การศึกษา สาธารณสุข ความยากจน อาชญากรรม ปัญหายาเสพติด เทคโนโลยี จารีต ประเพณี วัฒนธรรม ภูมิปัญญาท้องถิ่น เป็นต้น | 2 | 1.76 | 88.18 |
| (4) การวิเคราะห์ทางเศรษฐกิจ ข้อมูลด้านรายได้ครัวเรือน การส่งเสริมอาชีพ กลุ่มอาชีพ กลุ่มทางสังคม การพัฒนาอาชีพและกลุ่มต่างๆ สภาพทางเศรษฐกิจและความเป็นอยู่ทั่วไป เป็นต้น | 2 | 1.45 | 72.27 |
| (5) การวิเคราะห์สิ่งแวดล้อม พื้นที่สีเขียว ธรรมชาติต่างๆ ทางภูมิศาสตร์ กระบวนการหรือสิ่งที่เกิดขึ้น การประดิษฐ์ที่มีผลต่อสิ่งแวดล้อมและการพัฒนา | 2 | 1.33 | 66.59 |
| (6) ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาสการพัฒนาในอนาคตของท้องถิ่น ด้วยเทคนิค SWOT Analysis ที่อาจส่งผลต่อการดำเนินงานได้แก่ S-Strength (จุดแข็ง)W-Weakness (จุดอ่อน) O-Opportunity (โอกาส) และT-Threat (อุปสรรค) | 2 | 1.65 | 82.73 |
| (7) สรุปประเด็นปัญหาและความต้องการของประชาชนเชิงพื้นที่ มีการนำเสนอปัญหา ค้นหาสาเหตุของปัญหาหรือสมมติฐานของปัญหา แนวทางการแก้ไขปัญหาหรือวิธีการแก้ไขปัญหา การกำหนดวัตถุประสงค์เพื่อแก้ไขปัญหา | 2 | 1.76 | 88.14 |
| (8) สรุปผลการดำเนินงานตามงบประมาณที่ได้รับ และการเบิกจ่ายงบประมาณ ในปีงบประมาณ พ.ศ. 2557-2560 เช่น สรุปสถานการณ์การพัฒนา การตั้งงบประมาณ การเบิกจ่ายงบประมาณ การประเมินผลการนำแผนพัฒนาท้องถิ่นไปปฏิบัติในเชิงปริมาณ และการประเมินประสิทธิผลของแผนพัฒนาท้องถิ่นในเชิงคุณภาพ | 1 | 0.83 | 83.27 |
| (9) ผลที่ได้รับจากการดำเนินงานในปีงบประมาณ พ.ศ. 2557-2560 เช่น ผลที่ได้รับ/ผลที่สำคัญ ผลกระทบ และสรุปปัญหาอุปสรรคการดำเนินงานที่ผ่านมาและแนวทางการแก้ไข ปีงบประมาณ พ.ศ. 2557-2560 | 1 | 0.75 | 74.55 |

|  |  |  |  |  |
| --- | --- | --- | --- | --- |
| ประเด็นการพิจารณา | รายละเอียดหลักเกณฑ์ | คะแนนเต็ม | คะแนนที่ได้ | ระดับ(ร้อยละ) |
| 3. ยุทธศาสตร์  | ควรประกอบด้วยข้อมูลดังนี้ | 65 | 53.76 | 83.35 |
| 3.1 ยุทธศาสตร์ขององค์กรปกครองส่วนท้องถิ่น | สอดคล้องกับสภาพสังคม เศรษฐกิจ สิ่งแวดล้อมของท้องถิ่น ประเด็นปัญหาการพัฒนาและแนวทางการพัฒนาที่สอดคล้องกับยุทธศาสตร์ขององค์กรปกครองส่วนท้องถิ่น และเชื่อมโยงหลักประชารัฐ แผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ และ Thailand 4.0  | 10 | 8.01 | 80.09 |
| 3.2 ยุทธศาสตร์ขององค์กรปกครองส่วนท้องถิ่นในเขตจังหวัด | สอดคล้องและเชื่อมโยงกับสภาพสังคม เศรษฐกิจ สิ่งแวดล้อมของท้องถิ่น และยุทธศาสตร์จังหวัด และเชื่อมโยงหลักประชารัฐ แผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ และ Thailand 4.0 | 10 | 8.12 | 81.18 |
| 3.3 ยุทธศาสตร์จังหวัด | สอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน นโยบาย/ยุทธศาสตร์ คสช. และนโยบายรัฐบาล หลักประชารัฐ แผนยุทธศาสตร์ชาติ 20 ปี และ Thailand 4.0 | 10 | 8.04 | 80.36 |
| 3.4 วิสัยทัศน์ | วิสัยทัศน์ ซึ่งมีลักษณะแสดงสถานภาพที่องค์กรปกครองส่วนท้องถิ่นต้องการจะเป็นหรือบรรลุถึงอนาคตอย่างชัดเจน สอดคล้องกับโอกาสและศักยภาพที่เป็นลักษณะเฉพาะขององค์กรปกครองส่วนท้องถิ่น และสัมพันธ์กับโครงการพัฒนาท้องถิ่น  | 5 | 3.99 | 79.80 |
| 3.5 กลยุทธ์ | แสดงให้เห็นช่องทาง วิธีการ ภารกิจหรือสิ่งที่ต้องทำตามอำนาจหน้าที่ขององค์กรปกครองส่วนท้องถิ่นที่จะนำไปสู่การบรรลุวิสัยทัศน์ หรือแสดงให้เห็นถึงความชัดเจนในสิ่งที่จะดำเนินการให้บรรลุวิสัยทัศน์นั้น | 5 | 4.15 | 82.91 |
| 3.6 เป้าประสงค์ของแต่ละประเด็นกลยุทธ์ | เป้าประสงค์ของแต่ละประเด็นกลยุทธ์มีความสอดคล้องและสนับสนุนต่อกลยุทธ์ที่จะเกิดขึ้น มุ่งหมายสิ่งหนึ่งสิ่งใดที่ชัดเจน  | 5 | 4.45 | 88.91 |
| 3.7 จุดยืนทางยุทธศาสตร์ (Positioning) | ความมุ่งมั่นอันแน่วแน่ในการวางแผนพัฒนาท้องถิ่น เพื่อให้บรรลุวิสัยทัศน์ขององค์กรปกครองส่วนท้องถิ่น ซึ่งเกิดจากศักยภาพของพื้นที่จริง ที่จะนำไปสู่ผลสำเร็จทางยุทธศาสตร์ | 5 | 4.01 | 80.18 |
| 3.8 แผนงาน | แผนงานหรือจุดมุ่งหมายเพื่อการพัฒนาในอนาคต กำหนดจุดมุ่งหมายในเรื่องใดเรื่องหนึ่งหรือแผนงานที่เกิดจากเป้าประสงค์ ตัวชี้วัด ค่าเป้าหมาย กลยุทธ์ จุดยืนทางยุทธศาสตร์และยุทธศาสตร์ขององค์กรปกครองส่วนท้องถิ่นที่มีความชัดเจน นำไปสู่การจัดทำโครงการพัฒนาท้องถิ่นในแผนพัฒนาท้องถิ่นสี่ปี โดยระบุแผนงานและความเชื่อมโยงดังกล่าว | 5 | 4.37 | 87.45 |
| 3.9 ความเชื่อมโยงของยุทธศาสตร์ในภาพรวม | ความเชื่อมโยงองค์รวมที่นำไปสู่การพัฒนาท้องถิ่นที่เกิดผลผลิต/โครงการจากแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 Thailand 4.0 แผนพัฒนาภาค/แผนพัฒนากลุ่มจังหวัด/แผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดและยุทธศาสตร์ขององค์กรปกครองส่วนท้องถิ่น | 5 | 4.24 | 84.82 |
| 3.10 ผลผลิต/โครงการ | ผลผลิต/โครงการ เป็นผลผลิตที่เป็นชุดหรือเป็นโครงการที่เป็นชุด กลุ่มหรืออันหนึ่งอันเดียวกัน ลักษณะเดียวกัน เป็นต้น เพื่อนำไปสู่การจัดทำโครงการเพื่อพัฒนาท้องถิ่นในแผนพัฒนาท้องถิ่นสี่ปีอย่างถูกต้องและครบถ้วน | 5 | 4.39 | 87.82 |
|   | **รวมคะแนน** | **100** | **81.31** |  |

 **1.4 บทสรุป**

 สรุปภาพรวมการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นสี่ปี ของอบต.กุดผึ้งคะแนนเต็ม จำนวน 100 คะแนน อบต.ได้คะแนน 81.31 คะแนน คิดเป็นร้อยละ 81.31 เมื่อเทียบกับเกณฑ์ที่กำหนด อบต. มียุทธศาสตร์การพัฒนาที่มีความความสอดคล้อง/เชื่อมโยง/คลอบคลุม/เหมาะสม ในระดับปานกลาง และผ่านเกณฑ์การให้คะแนน คือ ไม่ควรน้อยกว่าร้อยละ 80 (80 คะแนน) ตามที่หนังสือสั่งการกำหนดไว้ และสามารถแยกรายละเอียดตามประเด็นการพิจารณา ดังนี้

 1. ข้อมูลสภาพทั่วไปและข้อมูลขององค์กรปกครองส่วนท้องถิ่น คะแนนเต็ม 20 คะแนน อบต.กุดผึ้ง ได้คะแนน 15.57 คะแนน คิดเป็นร้อยละ 77.78 เมื่อเทียบกับเกณฑ์ที่กำหนด ปรากฏว่า อบต.กุดผึ้ง อยู่ในระดับ 3 มีข้อมูลสภาพทั่วไปและข้อมูลขององค์กรปกครองส่วนท้องถิ่น ที่มีความสอดคล้อง/เชื่อมโยง/คลอบคลุม/เหมาะสม ในระดับปานกลาง

 2. การวิเคราะห์สภาวการณ์และศักยภาพ คะแนนเต็ม 15 คะแนน อบต.กุดผึ้ง ได้คะแนน 11.98 คะแนน คิดเป็นร้อยละ 79.88 เมื่อเทียบกับเกณฑ์ที่กำหนด ปรากฏว่า อบต.กุดผึ้ง อยู่ในระดับ 3 มีข้อมูลเกี่ยวกับการวิเคราะห์สภาวการณ์และศักยภาพ ที่มีความสอดคล้อง/เชื่อมโยง/คลอบคลุม/เหมาะสม ในระดับปานกลาง

 3.ยุทธศาสตร์ คะแนนเต็ม 65 คะแนน อบต.กุดผึ้ง ได้คะแนน 53.76 คะแนน คิดเป็นร้อยละ 83.35 เมื่อเทียบกับเกณฑ์ที่กำหนด ปรากฏว่า อบต.กุดผึ้ง อยู่ในระดับ 3 มียุทธศาสตร์การพัฒนา ยุทธศาสตร์ขององค์กรปกครองส่วนท้องถิ่นในเขตจังหวัด ยุทะศาสตร์จังหวัด วิสัยทัศน์ กลยุทธ์ เป้าประสงค์ จุดยืนทางยุทธศาสตร์ ความเชื่อมโยงของยุทธศาสตร์ และผลผลิตโครงการ ที่มีความสอดคล้อง/เชื่อมโยง/คลอบคลุม/เหมาะสม ในระดับปานกลาง

**2. การติดตามและประเมินผลโครงการเพื่อความสอดคล้องแผนพัฒนาท้องถิ่นสี่ปี**

ประกอบด้วย

 2.1 การสรุปสถานการณ์การพัฒนา 10 คะแนน

 2.2 การประเมินผลการนำแผนพัฒนาท้องถิ่นสี่ปีไปปฏิบัติในเชิงปริมาณ 10 คะแนน

 2.3 การประเมินผลการนำแผนพัฒนาท้องถิ่นสี่ปีไปปฏิบัติในเชิงคุณภาพ 10 คะแนน

 2.4 ยุทธศาสตร์และแผนงาน 10 คะแนน

 2.5 โครงการพัฒนา 60 คะแนน ประกอบด้วย

 (1) ความชัดเจนของชื่อโครงการ 5 คะแนน

 (2) กำหนดวัตถุประสงค์สอดคล้องกับโครงการ 5 คะแนน

 (3) เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณ ได้ถูกต้อง 5 คะแนน

 (4) โครงการมีความสอดคล้องกับแผนยุทธศาสตร์ชาติ 20 ปี 5 คะแนน

 (5) เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจ และสังคม แห่งชาติ ฉบับที่ 12 5 คะแนน

 (6) โครงการมีความสอดคล้องกับ Thailand 4.0 5 คะแนน

 (7) โครงการสอดคล้องกับยุทธศาสตร์จังหวัด 5 คะแนน

 (8) โครงการแก้ไขปัญหาความยากจนหรือการเสริมสร้างให้ประเทศชาติมั่นคง มั่งคั่ง ยั่งยืน

 ภายใต้หลักประชารัฐ 5 คะแนน

 (9) งบประมาณ มีความสอดคล้องกับเป้าหมาย (ผลผลิตของโครงการ) 5 คะแนน

 (10) มีการประมาณการราคาถูกต้องตามหลักวิธีการงบประมาณ 5 คะแนน

 (11) มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ 5 คะแนน

 (12) ผลที่คาดว่าจะได้รับ สอดคล้องกับวัตถุประสงค์ 5 คะแนน

 2**.1.สรุปผลรวมคะแนนที่ได้**

|  |  |  |
| --- | --- | --- |
| **ประเด็นการพิจารณา** | **คะแนน** | **คะแนนที่ได้** |
| 1. การสรุปสถานการณ์การพัฒนา  | 10 | 7.25 |
| 2. การประเมินผลการนำแผนพัฒนาท้องถิ่นสี่ปีไปปฏิบัติในเชิงปริมาณ  | 10 | 8.32 |
| 3. การประเมินผลการนำแผนพัฒนาท้องถิ่นสี่ปีไปปฏิบัติในเชิงคุณภาพ  | **10** | 7.30 |
| 4. แผนงานและยุทธศาสตร์การพัฒนา  | **10** | 8.15 |
| 5. โครงการพัฒนา ประกอบด้วย | **60** | **50.73** |
|  5.1 ความชัดเจนของชื่อโครงการ | 5 | 4.42 |
|  5.2 กำหนดวัตถุประสงค์สอดคล้องกับโครงการ | 5 | 4.39 |
|  5.3 เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง  | 5 | 4.29 |
|  5.4 โครงการมีความสอดคล้องกับแผนยุทธศาสตร์ชาติ 20 ปี  | 5 | 4.08 |
|  5.5 เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและสังคมแห่งชาติ  | 5 | 4.05 |
|  5.6 โครงการมีความสอดคล้องกับ Thailand 4.0  | 5 | 3.89 |
|  5.7 โครงการสอดคล้องกับยุทธศาสตร์จังหวัด  | 5 | 3.94 |
|  5.8 โครงการแก้ไขปัญหาความยากจนหรือการเสริมสร้างให้ประเทศชาติมั่นคง มั่งคั่ง ยั่งยืน ภายใต้หลักประชารัฐ  | 5 | 3.97 |
|  5.9 งบประมาณ มีความสอดคล้องกับเป้าหมาย (ผลผลิตของโครงการ)  | 5 | 4.37 |
|  5.10 มีการประมาณการราคาถูกต้องตามหลักวิธีการงบประมาณ  | 5 | 4.36 |
|  5.11 มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ | 5 | 4.42 |
|  5.12 ผลที่คาดว่าจะได้รับ สอดคล้องกับวัตถุประสงค์  | 5 | 4.54 |
| **รวมคะแนน** | **100** | **81.75** |

**2.2 .แผนภูมิแสดงคะแนน จากการติดตามและประเมินผลโครงการ เพื่อความสอดคล้องแผนพัฒนาท้องถิ่นสี่ปี**

2**.3 .สรุปรายละเอียดคะแนนที่ได้ตามประเด็นการพิจารณา และระดับ ร้อยละ ที่มีความสอดคล้อง/เชื่อมโยง /คลอบคลุม/เหมาะสม ตามประเด็นการพิจารณา**

|  |  |  |  |  |
| --- | --- | --- | --- | --- |
| **ประเด็นการพิจารณา** | **รายละเอียดหลักเกณฑ์** | **คะแนนเต็ม** | **คะแนนที่ได้** | **เกณฑ์ระดับ** |
| 1.การสรุปสถานการณ์การพัฒนา | เป็นการวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น (ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วยการวิเคราะห์ศักยภาพด้านเศรษฐกิจ, ด้านสังคม, ด้านทรัพยากรธรรมชาติและสิ่งแวดล้อม)  | **10** | 7.25 | 72.55 |
| 2. การประเมินผลการนำแผนพัฒนาท้องถิ่นสี่ปีไปปฏิบัติในเชิงปริมาณ | 1) การควบคุมที่มีการใช้ตัวเลขต่างๆ เพื่อนำมาใช้วัดผลในเชิงปริมาณ เช่น การวัดจำนวนโครงการ กิจกรรม งานต่างๆ ก็คือผลผลิตนั่นเองว่าเป็นไปตามที่ตั้งเป้าหมายเอาไว้หรือไม่จำนวนที่ดำเนินการจริงตามที่ได้กำหนดไว้เท่าไหร่ จำนวนที่ไม่สามารถดำเนินการได้มีจำนวนเท่าไหร่ สามารถอธิบายได้ตามหลักประสิทธิภาพ (Efficiency) ของการพัฒนาท้องถิ่นตามอำนาจหน้าที่ที่ได้กำหนดไว้2) วิเคราะห์ผลกระทบ/สิ่งที่กระทบ (Impact) โครงการที่ดำเนินการในเชิงปริมาณ (Quantitative) | **10** | 8.32 | 83.18 |
| 3. การประเมินผลการนำแผนพัฒนาท้องถิ่นสี่ปีไปปฏิบัติในเชิงคุณภาพ | 1) การประเมินประสิทธิผลของแผนพัฒนาในเชิงคุณภาพคือการนำเอาเทคนิคต่างๆ มาใช้เพื่อวัดว่าภารกิจ โครงการ กิจกรรม งานต่างๆ ที่ดำเนินการในพื้นที่นั้นๆ ตรงต่อความต้องการของประชาชนหรือไม่และเป็นไปตามอำนาจหน้าที่หรือไม่ ประชาชนพึงพอใจหรือไม่ สิ่งของ วัสดุ ครุภัณฑ์ การดำเนินการต่างๆ มีสภาพหรือลักษณะถูกต้อง คงทน ถาวร สามารถใช้การได้ตามวัตถุประสงค์หรือไม่ ซึ่งเป็นไปตามหลักประสิทธิผล (Effectiveness) ผลการปฏิบัติราชการที่บรรลุวัตถุประสงค์และเป้าหมายของแผนการปฏิบัติราชการตามที่ได้รับงบประมาณมาดำเนินการ รวมถึงสามารถเทียบเคียงกับส่วนราชการหรือหน่วยงาน2) วิเคราะห์ผลกระทบ/สิ่งที่กระทบ (Impact) โครงการที่ดำเนินการในเชิงคุณภาพ (Qualitative) | **10** | 7.30 | 73.00 |
| 4. แผนงานและยุทธศาสตร์การพัฒนา | 1) วิเคราะห์แผนงาน งาน ที่เกิดจากด้านต่างๆ มีความสอดคล้องกับยุทธศาสตร์ขององค์กรปกครองส่วนท้องถิ่นในมิติต่างๆ จนนำไปสู่การจัดทำโครงการพัฒนาท้องถิ่นโดยใช้ SWOT Analysis/Demand (Demand Analysis)/Global Demand/Trend หรือหลักการบูรณาการ (Integration) กับองค์กรปกครองส่วนท้องถิ่นที่มีพื้นที่ติดต่อกัน2) วิเคราะห์แผนงาน งาน ที่เกิดจากด้านต่างๆ ที่สอดคล้องกับการแก้ไขปัญหาความยากจน หลักประชารัฐ และหลักปรัชญาเศรษฐกิจพอเพียง และโดยเฉพาะเศรษฐกิจพอเพียงท้องถิ่น (ด้านการเกษตรและแหล่งน้ำ) (Local Sufficiency Economy Plan : LSEP) | **10** | 8.15 | 81.55 |

|  |  |  |  |  |
| --- | --- | --- | --- | --- |
| **ประเด็นการพิจารณา** | **รายละเอียดหลักเกณฑ์** | **คะแนนเต็ม** | **คะแนนที่ได้** | **เกณฑ์ระดับ** |
| **5. โครงการพัฒนา** | **ควรประกอบด้วยข้อมูลดังนี้** | **60** | **50.73** | 84.55 |
| 5.1 ความชัดเจนของชื่อโครงการ | เป็นโครงการที่มีวัตถุประสงค์สนองต่อแผนยุทธศาสตร์การพัฒนาขององค์กรปกครองส่วนท้องถิ่นและดำเนินการเพื่อให้การพัฒนาบรรลุตามวิสัยทัศน์ขององค์กรปกครองส่วนท้องถิ่นที่กำหนดไว้ ชื่อโครงการมีความชัดเจน มุ่งไปเรื่องใดเรื่องหนึ่ง อ่านแล้วเข้าใจได้ว่าจะพัฒนาอะไรในอนาคต | 5 | 4.42 | 88.45 |
| 5.2 กำหนดวัตถุประสงค์สอดคล้องกับโครงการ | มีวัตถุประสงค์ชัดเจน (clear objective**)** โครงการต้องกำหนดวัตถุประสงค์สอดคล้องกับความเป็นมาของโครงการ สอดคล้องกับหลักการและเหตุผล วิธีการดำเนินงานต้องสอดคล้องกับวัตถุประสงค์ มีความเป็นไปได้ชัดเจน มีลักษณะเฉพาะเจาะจง | 5 | 4.39 | 87.80 |
| 5.3 เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง | สภาพที่อยากให้เกิดขึ้นในอนาคตเป็นทิศทางที่ต้องไปให้ถึงเป้าหมายต้องชัดเจน สามารถระบุจำนวนเท่าไร กลุ่มเป้าหมายคืออะไร มีผลผลิตอย่างไร กลุ่มเป้าหมาย พื้นที่ดำเนินงาน และระยะเวลาดำเนินงานอธิบายให้ชัดเจนว่าโครงการนี้จะทำที่ไหน เริ่มต้นในช่วงเวลาใดและจบลงเมื่อไร ใครคือกลุ่มเป้าหมายของโครงการ หากกลุ่มเป้าหมายมีหลายกลุ่ม ให้บอกชัดลงไปว่าใครคือกลุ่มเป้าหมายหลัก ใครคือกลุ่มเป้าหมายรอง | 5 | 4.29 | 85.82 |
| 5.4 โครงการมีความสอดคล้องกับแผนยุทธศาสตร์ 20 ปี | โครงการสอดคล้องกับ (1) ความมั่นคง (2) การสร้างความสามารถในการแข่งขัน (3) การพัฒนาและเสริมสร้างศักยภาพคน (4) การสร้างโอกาสความเสมอภาคและเท่าเทียมกันทางสังคม (5) การสร้างการเติบโตบนคุณภาพชีวิตที่เป็นมิตรต่อสิ่งแวดล้อม (6) การปรับสมดุลและพัฒนาระบบการบริหารจัดการภาครัฐ เพื่อให้เกิดความมั่นคง มั่งคั่ง ยั่งยืน | 5 | 4.08 | 81.67 |
| 5.5 เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและสังคมแห่งชาติ | โครงการมีความสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 โดย (1) ยึดหลักปรัชญาของเศรษฐกิจพอเพียง (2) ยึดคนเป็นศูนย์กลางการพัฒนา (3) ยึดวิสัยทัศน์ภายใต้ยุทธศาสตร์ชาติ 20 ปี (4) ยึดเป้าหมายอนาคตประเทศไทย 2579 (5) ยึดหลักการนำไปสู่การปฏิบัติให้เกิดผลสัมฤทธิ์อย่างจริงจังใน 5 ปีที่ต่อยอดไปสู่ผลสัมฤทธิ์ที่เป็นเป้าหมายระยะยาว ภายใต้แนวทางการพัฒนา (1) การยกระดับศักยภาพการแข่งขันและการหลุดพ้นกับดักรายได้ปานกลางสู่รายได้สูง (2) การพัฒนาศักยภาพคนตามช่วงวัยและการปฏิรูประบบเพื่อสร้างสังคมสูงวัยอย่างมีคุณภาพ (3) การลดความเหลื่อมล้ำทางสังคม (4) การรองรับการเชื่อมโยงภูมิภาคและความเป็นเมือง (5) การสร้างความเจริญเติบโตทางเศรษฐกิจและสังคมอย่างเป็นมิตรกับสิ่งแวดล้อม (6) การบริหารราชการแผ่นดินที่มีประสิทธิภาพ | 5 | 4.05 | 81.05 |

|  |  |  |  |  |
| --- | --- | --- | --- | --- |
| **ประเด็นการพิจารณา** | **รายละเอียดหลักเกณฑ์** | **คะแนนเต็ม** | **คะแนนที่ได้** | **เกณฑ์ระดับ** |
| 5.6 โครงการมีความสอดคล้องกับ Thailand 4.0 | โครงการมีลักษณะหรือสอดคล้องกับการปรับเปลี่ยนโครงสร้างเศรษฐกิจ ไปสู่ Value–Based Economy หรือเศรษฐกิจที่ขับเคลื่อนด้วยนวัตกรรม ทำน้อย ได้มาก เช่น (1) เปลี่ยนจากการผลิตสินค้า โภคภัณฑ์ ไปสู่สินค้าเชิงนวัตกรรม (2) เปลี่ยนจากการขับเคลื่อนประเทศด้วยภาคอุตสาหกรรม ไปสู่การขับเคลื่อนด้วยเทคโนโลยี ความคิดสร้างสรรค์ และนวัตกรรม (3) เปลี่ยนจากการเน้นภาคการผลิตสินค้า ไปสู่การเน้นภาคบริการมากขึ้น รวมถึงโครงการที่เติมเต็มด้วยวิทยาการ ความคิดสร้างสรรค์ นวัตกรรม วิทยาศาสตร์ เทคโนโลยี และการวิจัยและพัฒนา แล้วต่อยอดความได้เปรียบเชิงเปรียบเทียบ เช่น ด้านเกษตร เทคโนโลยีชีวภาพ สาธารณสุข วัฒนธรรม ฯลฯ | 5 | 3.89 | 77.73 |
| 5.7 โครงการสอดคล้องกับยุทธศาสตร์จังหวัด | โครงการพัฒนาท้องถิ่นมีความสอดคล้องกับห้วงระยะเวลาของแผนพัฒนาจังหวัดที่ได้กำหนดขึ้น เพื่อขับเคลื่อนการพัฒนาท้องถิ่นเสมือนหนึ่งการขับเคลื่อนการพัฒนาจังหวัด ซึ่งไม่สามารถแยกส่วนใดส่วนหนึ่งออกจากกันได้ นอกจากนี้โครงการพัฒนาท้องถิ่นต้องเป็นโครงการเชื่อมต่อหรือเดินทางไปด้วยกันกับยุทธศาสตร์จังหวัดที่ได้กำหนดขึ้นที่เป็นปัจจุบัน | 5 | 3.94 | 78.75 |
| 5.8 โครงการแก้ไขปัญหาความยากจนหรือการเสริมสร้างให้ประเทศชาติมั่นคง มั่งคั่ง ยั่งยืนภายใต้หลักประชารัฐ | เป็นโครงการที่ดำเนินการภายใต้พื้นฐานความพอเพียงที่ประชาชนดำเนินการเองหรือร่วมดำเนินการ เป็นโครงการต่อยอดและขยายได้ เป็นโครงการที่ประชาชนต้องการเพื่อให้เกิดความยั่งยืน ซึ่งมีลักษณะที่จะให้ท้องถิ่นมีความมั่นคง มั่งคั่ง ยั่งยืน เป็นท้องถิ่นที่พัฒนาแล้ว ด้วยการพัฒนาตามปรัชญาเศรษฐกิจพอเพียง และเศรษฐกิจพอเพียงท้องถิ่น (ด้านการเกษตรและแหล่งน้ำ) (LSEP) | 5 | 3.97 | 79.45 |
| 5.9 งบประมาณ มีความสอดคล้องกับเป้าหมาย (ผลผลิตของโครงการ)  | งบประมาณโครงการพัฒนาจะต้องคำนึงถึงหลักสำคัญ 5 ประการในการจัดทำโครงการได้แก่ (1) ความประหยัด (Economy) (2) ความมีประสิทธิภาพ (Efficiency) (3) ความมีประสิทธิผล (Effectiveness) (4) ความยุติธรรม (Equity) (5) ความโปร่งใส (Transparency) | 5 | 4.37 | 87.45 |
| 5.10 มีการประมาณการราคาถูกต้องตามหลักวิธีการงบประมาณ | การประมาณการราคาเพื่อการพัฒนาต้องให้สอดคล้องกับโครงการถูกต้องตามหลักวิชาการทางช่าง หลักของราคากลาง ราคากลางท้องถิ่น มีความโปร่งใสในการกำหนดราคาและตรวจสอบได้ในเชิงประจักษ์ มีความคลาดเคลื่อนไม่มากกว่าหรือไม่ต่ำกว่าร้อยละห้าของการนำไปตั้งงบประมาณรายจ่ายในข้อบัญญัติญัติ/เทศบัญญัติ เงินสะสม หรือรายจ่ายพัฒนาที่ปรากฎในรูปแบบอื่นๆ | 5 | 4.36 | 87.27 |
| 5.11 มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ | มีการกำหนดดัชนีชี้วัดผลงาน (Key Performance Indicator : KPI) ที่ สามารถวัดได้ (measurable) ใช้บอกประสิทธิผล (effectiveness) ใช้บอกประสิทธิภาพ(efficiency) ได้ เช่น การกำหนดความพึงพอใจ การกำหนดร้อยละ การกำหนดอันเกิดจากผลของวัตถุประสงค์ที่เกิดที่สิ่งที่ได้รับ (การคาดการณ์ คาดว่าจะได้รับ) | 5 | 4.42 | 88.36 |

|  |  |  |  |  |
| --- | --- | --- | --- | --- |
| **ประเด็นการพิจารณา** | **รายละเอียดหลักเกณฑ์** | **คะแนนเต็ม** | **คะแนนที่ได้** | **เกณฑ์ระดับ** |
| 5.12 ผลที่คาดว่าจะได้รับ สอดคล้องกับวัตถุประสงค์ | ผลที่ได้รับเป็นสิ่งที่เกิดขึ้นได้จริงจากการดำเนินการตามโครงการพัฒนา ซึ่งสอดคล้องกับวัตถุประสงค์ที่ตั้งไว้ การได้ผลหรือผลที่เกิดขึ้นจะต้องเท่ากับวัตถุประสงค์หรือมากกว่าวัตถุประสงค์ ซึ่งการเขียนวัตถุประสงค์ควรคำนึงถึง (1) มีความเป็นไปได้และมีความเฉพาะเจาะจง ในการดำเนินงานตามโครงการ (2) วัดและประเมินผลระดับของความสำเร็จได้ (3) ระบุสิ่งที่ต้องการดำเนินงานอย่างชัดเจนและเฉพาะเจาะจงมากที่สุด และสามารถปฏิบัติได้ (4) เป็นเหตุเป็นผล สอดคล้องกับความเป็นจริง (5) ส่งผลต่อการบ่งบอกเวลาได้ | 5 | 4.54 | 90.73 |
|   | **รวมคะแนน** | **100** | **81.75** |  |

**2.4 บทสรุป**

 สรุปภาพรวมการติดตามและประเมินผลโครงการเพื่อความสอดคล้องแผนพัฒนาท้องถิ่นสี่ปี ของอบต.กุดผึ้ง คะแนนเต็ม จำนวน 100 คะแนน อบต.ได้คะแนน 81.75 คะแนน คิดเป็นร้อยละ 81.75 เมื่อเทียบกับเกณฑ์ที่กำหนด อบต.กุดผึ้ง มีโครงการพัฒนาที่มีความความสอดคล้อง/เชื่อมโยง/คลอบคลุม/เหมาะสม ในระดับปานกลาง และผ่านเกณฑ์การให้คะแนน คือ ไม่ควรน้อยกว่าร้อยละ 80 (80 คะแนน) ตามที่หนังสือสั่งการกำหนดไว้ และสามารถแยกรายละเอียดตามประเด็นการพิจารณา ดังนี้

 1. การสรุปสถานการณ์การพัฒนา คะแนนเต็ม 10 คะแนน อบต.กุดผึ้ง ได้คะแนน 7.25 คะแนน คิดเป็นร้อยละ 72.55 เมื่อเทียบกับเกณฑ์ที่กำหนด ปรากฏว่า อบต.กุดผึ้ง อยู่ในระดับ 2 มีการสรุปสถานการณ์การพัฒนาขององค์กรปกครองส่วนท้องถิ่น ที่มีความสอดคล้อง/เชื่อมโยง/คลอบคลุม/เหมาะสม ในระดับพอใช้

 2. การประเมินผลการนำแผนพัฒนาท้องถิ่นสี่ปีไปปฏิบัติในเชิงปริมาณ คะแนนเต็ม 10 คะแนน อบต.กุดผึ้ง ได้คะแนน 8.32 คะแนน คิดเป็นร้อยละ 83.18 เมื่อเทียบกับเกณฑ์ที่กำหนด ปรากฏว่า อบต.กุดผึ้ง อยู่ในระดับ 3 มีการประเมินผลการนำแผนพัฒนาท้องถิ่นสี่ปีไปปฏิบัติในเชิงปริมาณ ที่มีความสอดคล้อง/เชื่อมโยง/คลอบคลุม/เหมาะสม ในระดับปานกลาง

 3.การประเมินผลการนำแผนพัฒนาท้องถิ่นสี่ปีไปปฏิบัติในเชิงคุณภาพ คะแนนเต็ม 10 คะแนน อบต.กุดผึ้ง ได้คะแนน 7.30 คะแนน คิดเป็นร้อยละ 73.00 เมื่อเทียบกับเกณฑ์ที่กำหนด ปรากฏว่า อบต.กุดผึ้ง อยู่ในระดับ 2 มีการประเมินผลการนำแผนพัฒนาท้องถิ่นสี่ปีไปปฏิบัติเชิงคุณภาพ ที่มีความสอดคล้อง/เชื่อมโยง/คลอบคลุม/เหมาะสม ในระดับปานกลาง

 4.แผนงานและยุทธศาสตร์การพัฒนา คะแนนเต็ม 10 คะแนน อบต.กุดผึ้ง ได้คะแนน 8.15 คะแนน คิดเป็นร้อยละ 81.55 เมื่อเทียบกับเกณฑ์ที่กำหนด ปรากฏว่า อบต.กุดผึ้ง อยู่ในระดับ 3 มีการประเมินผลการนำแผนพัฒนาท้องถิ่นสี่ปีไปปฏิบัติในเชิงคุณภาพ ที่มีความสอดคล้อง/เชื่อมโยง/คลอบคลุม/เหมาะสม ในระดับปานกลาง

 5. โครงการพัฒนา คะแนนเต็ม 60 คะแนน อบต.กุดผึ้ง ได้คะแนน 50.73 คะแนน คิดเป็นร้อยละ 84.55 เมื่อเทียบกับเกณฑ์ที่กำหนด ปรากฏว่าอบต.กุดผึ้ง อยู่ในระดับ 3 มีโครงการพัฒนา ที่มีความชัดเจนของโครงการ การกำหนดวัตถุประสงค์ โครงการแก้ไขปัญหาความยากจน เสริมสร้างให้ประเทศมั่นคง มั่งคั่ง ยั่งยืน มีงบประมาณที่สอดคล้องกับเป้าหมาย มีการประมาณการถูกต้องตามหลักวิธีการงบประมาณ มีการกำหนดตัวชี้วัด (KPI) สอดคล้องกับวัตถุประสงค์ ผลที่คาดว่าจะได้รับสอดคล้องกับวัตถุประสงค์ ที่มีความสอดคล้อง/เชื่อมโยง/คลอบคลุม/เหมาะสม ในระดับปานกลาง

**3. สรุปผลการพัฒนาท้องถิ่นในภาพรวม**

 **3.1 การวัดผลเชิงปริมาณและเชิงคุณภาพ**

 1.1 การวัดผลในเชิงปริมาณและเชิงคุณภาพ

 หลังจากที่ได้ดำเนินงานตามแผนพัฒนาท้องถิ่น และดำเนินการตามโครงการแล้วขั้นตอนสุดท้ายจะเป็นกิจกรรมในการประเมินผลโครงการ โดยการวางแผนโครงการ เปนกิจกรรมของการกำหนดแนวทางการนำไปปฏิบัติ เพื่อบรรลุวัตถุประสงค์ ส่วนการประเมินผลโครงการเป็นกิจกรรมสุดท้ายในการพิจารณาผลการดำเนินงานเป็นไปตามแผนพัฒนาที่กำหนดหรือไม่ แต่ในระหว่างการดำเนินโครงการนั้น โครงการอาจถูกกระทบที่เกิดจากสภาวะแวดล้อมทั้งภายในและภายนอกที่เป็นปัจจัยที่ควบคุมไม่ได้ และสภาวะแวดล้อมภายในองค์กรที่เป็นปัจจัยที่องค์กรสามารถควบคุมได้เกิดขึ้น จึงอาจเกิดผลกระทบจากการเปลี่ยนแปลงของปัจจัยจากสภาวะแวดล้อม จนมีผลกระทบต่อการดำเนินโครงการไม่สามารถดำเนินงานตามแผนที่กำหนดไว้ได้ นอกจากนี้ยังส่งผลให้โครงการไม่สามารถบรรลุวัตถุประสงค์ที่กำหนดไว้อีกด้วย วิธีที่จะทำให้ทราบว่าผลการดำเนินงานเบี่ยงเบนออกไปจากแผนที่กำหนดไว้หรือไม่ คือ การกำกับ ติดตามและตรวจสอบผลการปฏิบัติงานที่เกิดขึ้นด้วยการเปรียบเทียบกับมาตรฐานที่กำหนดที่เป็นตัวบ่งชี้ถึงความสำเร็จ

 สาเหตุที่ต้องทำการประเมินผลโครงการ เนื่องจากผู้บริหารต้องการทราบว่าผลที่ได้รับจากการดำเนินโครงการไปแล้วนั้นประสบความสำเร็จตามที่มุ่งหวังหรือไม่ มีปัญหาอุปสรรคอะไร ตอบสนองความต้องการได้เพียงใด ควรปรับปรุงแล้วดำเนินการต่อไปหรือควรยุติโครงการ ซึ่งเท่ากับเป็นการตัดสินคุณค่าของสิ่งที่ดำเนินการไปแล้ว

 การกำหนดตัวชี้วัด เป็นเครื่องมือในการบริหารงานอย่างหนึ่งไม่ว่าจะเป็นการบริหารโครงการหรือองค์กรในทุกระดับ การบริหารงานที่จาดตัวชี้วัดหรือมีตัวชี้วัดที่ไม่เหมาะสมจะทำให้ผู้บริหารไม่ทราบข้อเท็จจริงหรือปัญหาต่างๆภายใต้โครงการหรือตามภารกิจขององค์กรจำเป็นต้องต้องมีตัวชี้วัดให้ชัดเจน เพื่อติดตามประเมินผลการปฏิบัติงาน ทำให้สามารถแก้ไขปัญหาได้ทันเหตุการณ์หรือใช้ผลการประเมินที่ผ่านมาเป็นแนวทางในการวางแผนการปฏิบัติงานให้ดียิ่งขึ้นในโอกาสต่อไป

 ตัวชี้วัดโดยทั่วไป มี 2 ประเภท

 1. ตัวชี้วัดเชิงปริมาณ คือ ตัวชี้วัดที่ถูกกำหนดขึ้นเพื่อใช้วัดสิ่งที่นับได้ หรือสิ่งที่มีลักษณะเชิงกายภาพ โดยมีหน่วยการวัด เช่น จำนวน ร้อยละ งบประมาณ ตัวชี้วัดเชิงปริมาณจะเหมาะสำหรับการวัดในสิ่งที่จักต้องได้ เป็นรูปธรรมและมีความชัดเจน

 2. ตัวชี้วัดเชิงคุณภาพ คือ การวัดในหลายกรณีเกี่ยวกับสิ่งที่เป็นนามธรรม เช่น ความพึงพอใจ ระดับความเข้าใจของผู้เข้ารับการอบรม แต่สามารถวัดเป็นเชิงปริมาณได้ โดยสร้างเครื่องมือวัดเพื่อใช้วัดสิ่งที่เป็นนามธรรมเหล่านี้ขึ้น ได้แก่ แบบสอบถามความพึงพอใจ คะแนนที่ได้จากผู้มาร่วมกิจกรรม/โครงการ เมื่อนำมาประมวลร่วมกันจะได้คะแนนเฉลี่ยที่แสดงถึงระดับความพึงพอใจโดยรวม การวัดเชิงคุณภาพที่เป็นนามธรรมเป็นการดำเนินการตามแนวทางของการวิจัยเชิงสังคม โดยผู้กำหนดตัวชี้วัดสามารถประยุกต์แนวทางของการวิจัยเชิงสังคม มาใช้กับการวัดเพื่อการประเมินผลการปฏิบัติราชการ ได้ดังนี้

 1. พิจารณาสิ่งที่เป็นนามธรรมที่ต้องการวัด จากนั้นจึงกำหนดชื่อตัวชี้วัดที่สะท้องถึงสิ่งที่เป็นนามธรรมนั้นๆ

 2.กำหนดกลุ่มเป้าหมายที่จะให้ข้อมูลในการวัดและวิธีการเก็บรวบรวมข้อมูลจากกลุ่มเป้าหมายเหล่านั้น รวมถึงจำนวนกลุ่มเป้าหมายที่จะเก็บข้อมูล

 3. พัฒนาเครื่องมือเพื่อใช้ในการวัด โดยเครื่องมือดังกล่าวต้องมีคุณลักษณะอย่างน้อย 2 ประการ ดังนี้

 (1) ความตรง (Validity) หมายถึง เครื่องมือนั้นต้องสามารถวัดสิ่งที่ต้องการวัดได้จริง

 (2) ความเที่ยง (Reliability) หมายถึง เครื่องมือนั้นมีความคงเส้นคงวา สามารถนำไปใช้วัด ซ้ำได้โดยไม่ทำให้ผล การวัดคลาดเคลื่อน

 โดยทั่วไปการกำหนดตัวชี้วัดเชิงคุณภาพ ควรพิจารณาถึงค่าเป้าหมายควบคู่ไปพร้อมกัน เนื่องจากชื่อของตัวชี้วัดเชิงคุณภาพนั้นมีแนวโน้มที่จะเป็นคำกว้างๆไม่เฉพาะเจาะจง เช่น ระดับความสำเร็จของการพัฒนาระบบงาน ระดับประสิทธิภาพในการจัดทำแผนยุทธศาสตร์ เป็นต้น ดังนั้น ค่าเป้าหมายจึงเป็นตัวที่จะช่วยบอกถึงนิยาม หรือ ความหมาย หรือความคาดหวังของผลสัมฤทธิ์ของงานที่ตัวชี้วัดนั้นๆ

 ในการกำหนดตัวชี้วัดเชิงคุณภาพและค่าเป้าหมาย ผู้ประเมินและผู้รับการประเมิน ควรนำกรอบการกำหนดระดับค่าเป้าหมายมาประกอบการพิจารณาด้วยเสมอ โดยหลังจากได้ตัวชี้วัดแล้ว ผู้ประเมินและผู้รับการประเมินควรบรรยายไล่เรียงถึงผลสำเร็จที่คาดหวังจนครบทุกระดับค่าเป้าหมาย และควรกำหนดค่าเป้าหมายให้มีความชัดเจนมากที่สุดท่าที่จะเป็นไปได้ และอีกประการหนึ่งภายในตัวชี้วัดเดียวกัน เช่น ระดับความสำเร็จในการพัฒนาระบบงาน ผู้กำหนดตัวชี้วัดสามารถกำหนดค่าเป้าหมายในลักษณะที่แตกต่างกันไปได้หลายทาง ซึ่งขึ้นอยู่กับข้อพิจารณาและความคาดหวังที่ตกลงระหว่างผู้ประเมินกับผู้รับการประเมิน ตลอดจนความแตกต่างในบริบทหรือสภาพการณ์

 อบต.กุดผึ้ง กำหนดแนวทางการติดตามและประเมินผลแผนพัฒนาท้องถิ่น โดยใช้แบบการติดตามและประเมินผลเชิงปริมาณ และเชิงคุณภาพ

 -การวัดผลในเชิงปริมาณ จะนำมาใช้วัดผลสำเร็จของโครงการ/กิจกรรม ตามแผนพัฒนาท้องถิ่นที่ สามารถนำไปสู่การปฏิบัติจริงในปีงบประมาณที่ประเมินผล

 -การวัดผลในเชิงคุณภาพ จะนำมาใช้วัดผลแผนยุทธศาสตร์การพัฒนา ที่อบต.กุดผึ้ง ได้กำหนดไว้ จะวัดจากระดับความพึงพอใจของประชาชนที่มีต่อการดำเนินงานของอบต. กลุ่มเป้าหมายที่กำหนดไว้ประชาชนในเขตอบต. ส่วนราชการภาครัฐ/เอกชน จากจำนวนครัวเรือน หน่วยงาน องค์กรทุกภาคส่วน โดยใช้วิธีการหาจำนวนกลุ่มตัวอย่างจากจำนวนประชากรในเขตเทศบาล ด้วยสูตรของ Taro Yamane (ทาโร่ ยามาเน่) กับสูตรของ Kreicie&morgan (เครซี่และมอร์แกน) จากจำนวนประชากรเฉลี่ยช่วงเดือนมกราคม – กันยายน 2559 จำนวน 13,614 คน

 1. สูตร ยามาเน่ = 389 คน ค่าความเชื่อมั่น 95 % ค่าความคลาดเคลื่อน 0.5 ระดับความคลาด เคลื่อนที่ยอมรับได้ 5%

 2. สูตร มอร์แกน=374 คน ค่าความเชื่อมั่น 95% ค่าความคลาดเคลื่อน 0.5 ระดับความคลาด เคลื่อนที่ยอมรับได้ 5%

1.2 **วิธีดำเนินการติดตามและประเมินผล**

 1. ประชากรและกลุ่มตัวอย่าง

 ผู้ประเมิน ใช้สูตรของยามาเน่ ในการคำนวณกลุ่มตัวอย่างจากจำนวนประชากรในเขตเทศบาล จำนวน 11 หมู่บ้าน

 2.เครื่องมือที่ใช้ในการประเมินผล

 แบบสอบถาม (questionnaires) แบ่งออกเป็น 3 ส่วนดังนี้

 ส่วนที่ 1 เป็นแบบสอบถามเกี่ยวกับสถานการณ์สภาพทั่วไปของผู้ตอบแบบสอบถาม ได้แก่ เพศ อายุ ระดับการศึกษา อาชีพ

 ส่วนที่ 2 เป็นแบบสอบเกี่ยวกับผลการดำเนินงานขององค์การบริหารส่วนตำบลกุดผึ้ง โดยภาพรวม ซึ่งประเด็นการพิจารณาองค์การบริหารส่วนตำบลกุดผึ้ง ได้นำมาจากคู่มือการติดตามและประเมินผลการจัดทำและแปลงผลไปสู่การปฏิบัติขององค์กรปกครองส่วนท้องถิ่น พ.ศ.2548 ของกรมส่งเสริมการปกครองท้องถิ่นซึ่งใช้เป็นแนวทางการปฏิบัติตั้งแต่ปี พ.ศ.2549 ถึง ปัจจุบัน

 ส่วนที่ 3 เป็นแบบสอบถามเกี่ยวกับผลการดำเนินงานตามแผนยุทธศาสตร์ เป็นแบบประเมินตนเอง

 โดยมีเกณฑ์การให้คะแนน ดังนี้

 1 หมายถึง น้อยที่สุด

 2 หมายถึง น้อย

 3 หมายถึง ปานกลาง

 4 หมายถึง มาก

 5 หมายถึง มากที่สุด

 3. การเก็บรวบรวมข้อมูล

 การเก็บรวบรวมข้อมูลในการประเมินฯครั้งนี้ ผู้ประเมินได้ใช้ระเบียบวิธีวิจัยเชิงปริมาณ ลักษณะ ข้อมูลจะเป็นข้อมูลปฐมภูมิ ได้จากการเก็บข้อมูลภาคสนามด้วยแบบสอบถาม ดำเนินการเก็บ รวบรวมข้อมูลโดยมีขั้นตอนดังนี้

 1. ผู้ประเมินได้เข้าพบผู้นำชุมชน ส่วนราชการองค์กรภาครัฐ/เอกชน และอธิบายวัตถุประสงค์ของการแจก แบบสอบถาม เพื่อขอความกรุณาในการเก็บรวบรวมข้อมูลหน่วยตัวอย่างตามหมู่บ้าน/ชุมชน โดยกำหนด เก็บข้อมูลกลับคืนภายใน 7 วัน

 2. เมื่อครบกำหนด ผู้ประเมินได้ติดตามเก็บรวบรวมข้อมูล โดยมีแบบสอบถามที่ได้รับ กลับคืนและมีความสมบูรณ์จำนวน 223 ชุด จากจำนวน 250 คิดเป็นร้อยละ 89.20

 4. สถิติที่ใช้ในการวิเคราะห์ข้อมูล

 ผู้ประเมินเลือกใช้สถิติในการวิเคราะห์ เพื่อให้สอดคล้องกับลักษณะของข้อมูลและตอบวัตถุประสงค์ ดังนี้

 1. ข้อมูลทั่วไปของผู้ตอบแบบสอบถาม ได้แก่ เพศ อายุ ระดับการศึกษา อาชีพ วิเคราะห์ข้อมูลโดยใช้ ค่าความถี่ (frequency distribution) และ ค่าร้อยละ(percentage)

 2. ข้อมูลเกี่ยวกับผลการดำเนินงานขององค์การบริหารส่วนตำบลกุดผึ้ง โดยภาพรวม และในแต่ละยุทธศาสตร์การพัฒนา ซึ่งประเด็นการพิจารณา องค์การบริหารส่วนตำบลกุดผึ้ง ได้นำมาจากคู่มือการติดตามและประเมินผลการจัดทำและแปลงผลไปสู่การปฏิบัติขององค์กรปกครองส่วนท้องถิ่น พ.ศ.2548 ของกรมส่งเสริมการปกครองท้องถิ่นซึ่งใช้เป็นแนวทางการปฏิบัติตั้งแต่ปี พ.ศ.2549 ถึง ปัจจุบัน ใช้ค่าเฉลี่ย (mean) และค่าความเบี่ยงเบนมาตรฐาน(standard deviation)

 การวิเคราะห์ข้อมูล การวิเคราะห์ข้อมูลสำหรับการประเมินฯครั้งนี้ แบ่งการวิเคราะห์ออกเป็น 3 ตอน คือ ข้อมูลทั่วไปของผู้ตอบแบบสอบถาม การดำเนินงานขององค์การบริหารส่วนตำบลกุดผึ้ง โดยภาพรวม และการดำเนินงานของอบต.ตามยุทธศาสตร์การพัฒนา โดยใช้ วิธีการประมวลผลค่าทางสถิติด้วยโปรแกรมคอมพิวเตอร์ SPSS ForWindows ในการประมวลและวิเคราะห์ผล ได้แก่ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน

 2.1 จากข้อมูลแบบสอบถาม ค่าความเชื่อมั่นของแบบสอบถามความพึงพอใจต่อผลการดำเนินงานขององค์การบริหารส่วนตำบลกุดผึ้ง ในภาพรวมสามารถวิเคราะห์ค่าความเชื่อมั่นของแบบสอบถามได้มากกว่า 0.80 ได้ผลสรุปว่าแบบสอบถามมีความเชื่อมั่นสูงมากกว่า 0.80 (เป็นเกณฑ์ที่ยอมรับได้)

และเสนอผลการติดตามและประเมินผล โดยใช้วิธีการพรรณนาวิเคราะห์

 2.2 จากข้อมูลแบบสอบถาม ค่าความเชื่อมั่นของแบบสอบถามความพึงพอใจต่อผลการดำเนินงานขององค์การบริหารส่วนตำบลกุดผึ้ง จำนวน 7 ยุทธศาสตร์การพัฒนา สามารถวิเคราะห์ค่าความเชื่อมั่นของแบบสอบถามได้ มากกว่า 0.80 ได้ผลสรุปว่าแบบสอบถามเชื่อมั่นสูงมากกว่า 0.80 (เป็นเกณฑ์ที่ยอมรับได้)

 5. การแปลผลเกี่ยวกับการวิเคราะห์ข้อมูล กำหนดเกณฑ์การแปลผลค่าเฉลี่ย ดังนี้

 อันตรภาคชั้น

= คะแนนสูงสุด – คะแนนต่ำสุด

จำนวนชั้น

= 5 - 1

 5

= 0.8

 ดังนั้นจึงแบ่งระดับความพึงพอใจต่อผลการดำเนินงานของอบต. ออกเป็น 5 ระดับ ดังต่อไปนี้

 คะแนน 4.21 – 5.00 หมายถึง มากที่สุด

 คะแนน 3.41 – 4.20 หมายถึง มาก

 คะแนน 2.61 – 3.40 หมายถึง ปานกลาง

 คะแนน 1.81 – 2.60 หมายถึง น้อย

 คะแนน 1.00 – 1.80 หมายถึง น้อยที่สุด

***อ้างถึง***

*1. ธานินทร์ ศิลป์จารุ.2551.การวิจัยและวิเคราะห์ข้อมูลทางสถิติด้วย SPSS.พิมพ์ครั้งที่ 9.กรุงเทพฯ: บิสซิเนสอาร์แอนด์ดี.หน้า 45. 202.29.238.187/saksit/elearning/stat/stat\_2003/stat01Sampling.xls*

*2.บทที่3 วิธีดาเนินการวิจัย grad.vru.ac.th/meeting\_board/2555\_03-meeting/CID/.../21Panrat3.pdf*

*3.1.2.1 ขนาดกลุ่มตัวอย่าง ผู้วิจัยใช้สูตรของทาโร ยามาเน (Taro Yamane, อ้างถึง. ใน สุทธนู ศรีไสย์,2551)*

**4.ข้อเสนอแนะในการจัดทำแผนพัฒนาท้องถิ่นในอนาคต**

 4.1 ผลกระทบนำไปสู่อนาคต

 การพัฒนา หมายถึง ความเจริญก้าวหน้าโดยทั่ว ๆ ไป เช่น การพัฒนาชุมชน พัฒนาประเทศ คือการทำสิ่งเหล่านั้นให้ดีขึ้น เจริญขึ้น สนองความต้องการของประชาชนส่วนใหญ่ให้ได้ดียิ่งขึ้น หรืออาจกล่าวได้ว่า “การพัฒนา”เป็นกระบวนการของการเคลื่อนไหวจากสภาพที่ไม่น่าพอใจไปสู่สภาพที่น่าพอใจ การพัฒนาเป็นกระบวนการที่เปลี่ยนแปลงอยู่เสมอ ไม่หยุดนิ่ง การพัฒนามีความสัมพันธ์โดยตรงกับความเปลี่ยนแปลง กล่าวคือ การพัฒนา หมายถึง กระบวนการของการเปลี่ยนแปลงที่มีการวางแผนไว้แล้ว คือการทำให้ลักษณะเดิมเปลี่ยนไปโดยมุ่งหมายว่า ลักษณะใหม่ที่เข้ามาแทนที่นั้นจะดีกว่าลักษณะเก่า สภาพเก่า แต่โดยธรรมชาติแล้วการเปลี่ยนแปลงย่อมเกิดปัญหาในตัวมันเอง เพียงแต่ว่าจะมีปัญหามาก หรือปัญหาน้อย ถ้าหากตีความหมายการพัฒนา จะสามารถตีความหมายได้ 2 นัย คือ 1. “การพัฒนา” ในความเข้าใจแบบสมัยใหม่ หมายถึงการทำให้เจริญในด้านวัตถุ รูปแบบ และในเชิงปริมาณ เช่น ถนนหนทาง ตึกรามบ้านช่อง ดัชนีชี้วัดทางเศรษฐกิจ เป็นต้น 2. “การพัฒนา” ในแง่ของพุทธศาสนา หมายถึง การพัฒนาคนทั้งในด้านร่างกายและจิตใจ โดยเน้นในด้านคุณภาพชีวิตและหลักของความถูกต้องพอดี ซึ่งให้ผลประโยชน์สูงสุด ความกลมกลืน และความเกื้อกูลแก่สรรพชีวิตโดยไม่เบียดเบียน ทำลายธรรมชาติและสภาพแวดล้อม

 การพัฒนาชุมชนท้องถิ่น จึงเป็นกระบวนการดำเนินงานที่ก่อให้เกิดการเปลี่ยนแปลงของชุมชนท้องถิ่นในทางที่ดีขึ้น เจริญรุ่งเรืองขึ้น ในทุก ๆด้าน ทั้งด้านเศรษฐกิจ สังคม การเมือง และสิ่งแวดล้อม รวมทั้งสามารถจัดการกับภาวะการณ์ของกระแสโลกาภิวัตน์เพื่อให้สามารถพึ่งตนเองได้ (self-reliance) หรือช่วยตนเองได้ (relf-help)ในการคิดตัดสินใจและดำเนินการแก้ไขปัญหา ตลอดจนตอบสนองความต้องการของตนเองและส่วนรวม

 ดังนั้น ชุมชนท้องถิ่นจะพัฒนาได้หรือไม่ และดำเนินไปในทิศทาง จึงต้องมีองค์ประกอบของแนวคิดพื้นฐานการพัฒนาชุมชน หลักการพัฒนาชุมชน และการดำเนินงานพัฒนาชุมชน รวมทั้งการปรับตัวให้ทันต่อภาวการณ์เปลี่ยนแปลงทางเศรษฐกิจ สังคม การเมือง และสิ่งแวดล้อม

แนวความคิดพื้นฐานในการพัฒนาชุมชนท้องถิ่น สิ่งสําคัญของการพัฒนาชุมชนท้องถิ่นที่จะสามารถทํางานกับประชาชนได้อย่างถูกต้อง และทําให้งานมีประสิทธิภาพ อันประกอบด้วยแนวคิดพื้นฐาน ในการพัฒนาชุมชนในระดับการปฏิบัติ มีดังนี้

 1. การมีส่วนร่วมของประชาชน (People Participation) เป็นหัวใจของงานพัฒนาชุมชน โดยยึดหลักของการมีส่วนร่วมที่ว่า ประชาชนในท้องถิ่นมีส่วนร่วมในการคิด ตัดสินใจวางแผนงาน การปฏิบัติการและร่วมบํารุงรักษา

 2. การช่วยเหลือตนเอง (Aided Self - Help) เป็นแนวทางในการพัฒนาที่ยึดเป็นหลักการสําคัญประการหนึ่ง คือ ต้องพัฒนาให้ประชาชนในท้องถิ่นพึ่งตนเองได้มากขึ้น โดยมีรัฐคอยให้การช่วยเหลือ สนับสนุน ในส่วนที่เกินขีดความสามารถของประชาชน ตามโอกาสและหลักเกณฑ์ที่เหมาะสม

 3. ความคิดริเริ่มของประชาชน (Initiative) ในการทํางานกับประชาชนต้องยึดหลักการที่ว่า ความคิดริเริ่มต้องมาจากประชาชนในชุมชนท้องถิ่น ซึ่งต้องใช้วิถีแห่งประชาธิปไตย และหาโอกาสกระตุ้นให้การศึกษา ให้ประชาชนเกิดความคิด และแสดงออกซึ่งความคิดเห็นอันเป็น ประโยชน์ต่อชุมชนท้องถิ่น หมู่บ้าน ตําบล

 4. ความต้องการของชุมชน (Felt - Needs) การพัฒนาชุมชนท้องถิ่นต้องให้ประชาชน และองค์กรประชาชนคิดและตัดสินใจบนพื้นฐานความต้องการของท้องถิ่นเอง เพื่อให้เกิดความคิดที่ว่างานเป็นของประชาชน และจะช่วยกันดูแลรักษาต่อไป 5. การศึกษาภาคชีวิต (Life - Long Education) การพัฒนาชุมชนท้องถิ่นถือเป็นกระบวนการให้การศึกษาภาคชีวิตแก่ประชาชน เพื่อนําไปสู่การพัฒนาคน พัฒนาท้องถิ่น การให้การศึกษา ต้องให้การศึกษาอย่างต่อเนื่องกันไป ตราบเท่าที่บุคคลยังดํารงชีวิตอยู่ในชุมชน ดังนั้น การพัฒนาชุมชนท้องถิ่นที่แท้จริง คือ หลักประชาชน หมายถึง

 1. เริ่มต้นที่ประชาชน โดยยืนจุดเดียวกับประชาชน มองโลก มองชีวิต มองปัญหา จากทัศนะของประชาชน เพื่อให้เข้าใจปัญหา ความต้องการของประชาชนในท้องถิ่นเพื่อให้เข้าถึงชีวิต จิตใจ ของประชาชน

 2. ทำงานร่วมกับประชาชน โดยการคำนึงถึงการที่จำทำให้ประชาชนเข้าใจปัญหาของตนเองและของท้องถิ่น และมีกำลังใจลุกขึ้นต่อสู้กับปัญหา ช่วยกันคิด ช่วยกันแก้ไขปัญหานั้น ย่อมมีหนทางที่จะกระทำได้โดยไม่ยากหากเข้าใจปัญหาและเข้าถึงจิตในของประชาชน

 3. ยึดประชาชนเป็นพระเอก โดยประชาชนต้องเป็นผู้กระทำการพัฒนาด้วยตนเองไม่ใช่เป็นผู้ถูกกระทำ หรือเป็นฝ่ายรองรับข้างเดียว เพราะผลของการกระทำการพัฒนานั้น ตกอยู่ที่ประชาชนโดยตรง ท้องถิ่นโดยตรง ประชาชนเป็นผู้รับโชค หรือ เคราะห์จากการพัฒนา นั้น

 วัตถุประสงค์ในการพัฒนาชุมชน จึงมีวัตถุประสงค์ที่สำคัญ 2 ประการ คือ

 1. เพื่อทำให้มนุษย์เข้าถึงศักยภาพสูงสุดที่ธรรมชาติให้มนุษย์บรรลุถึงขีดความสามารถสูงสุดที่พึงมี

 2. เพื่อพัฒนาความเป็นอยู่ของมนุษย์ให้ผาสุก ให้สุขสมบูรณ์เป้าหมายการพัฒนาชุมชน จึงอยู่ที่ การทำให้ชุมชน(ประชาชน) สุขสมบูรณ์ การทำให้ประชาชนพึ่งตนเอง ช่วยตนเองได้ในการแก้ไขปัญหาส่วนตัว และแก้ไขปัญหาส่วนรวมได้ รวมทั้งในการยังชีพตนเองหรือการมีงานทำ และยังประโยชน์ให้แก่ผู้อื่นได้

4.2 ข้อสังเกต ข้อเสนอแนะ ผลจากการพัฒนา

 ปัญหาและอุปสรรคของการพัฒนาชุมชนท้องถิ่น จากลำดับขั้นของกระบวนการพัฒนาชุมชนท้องถิ่น ด้วยแนวคิดหลักการพื้นฐานการพัฒนา หลักการพัฒนาชุมชน และการดำเนินงานพัฒนาชุมชนของหลาย ๆ ชุมชนท้องถิ่นจากอดีต ถึงปัจจุบัน ทำให้หลาย ๆ ชุมชนเกิดการพัฒนาทั้งที่เกิดจากชุมชนเอง และความร่วมมือจากภาครัฐ ทำให้ชุมชนเกิดความเข้มแข็ง และประชาชนในชุมชนท้องถิ่นอยู่ดีมีสุข มีความมั่นคงในชีวิต ในขณะเดียวกัน ในบางชุมชนท้องถิ่นกลับต้องพบกับปัญหาอุปสรรคต่าง ๆ ในการขับเคลื่อนกระบวนการการพัฒนาชุมชนท้องถิ่น ทั้งนี้ ด้วยมูลเหตุประการต่าง ๆ ดังนี้

 1. บริบทของชุมชน อันมีความหลากหลายของระบบทางสังคมหรือพหุสังคม ทำให้กระบวนการการพัฒนาเป็นไปอย่างล่าช้า ซึ่งแตกต่างจากระบบสังคมที่มีความเป็นเอกภาพที่สามารถพัฒนาไปได้อย่างรวดเร็ว

 2. วัฒนธรรมประชาธิปไตยที่เบ่งบาน ประกอบกับสื่อสารสนเทศที่ก้าวล้ำทำให้ประชาชนเรียนรู้สิ่งต่าง ๆ ได้อย่างเท่าทันกัน กลับก่อให้เกิดความแตกแยกขึ้นในสังคม เช่น เสื้อเหลือง เสื้อแดง หรือหน้ากากขาว ซึ่งส่งผลต่อกระบวนการการพัฒนาในทุกระดับ รวมทั้งในระดับท้องถิ่น

 3. ขาดอิสระเชิงอำนาจระหว่างราชการส่วนกลางกับท้องถิ่น อันผิดเพี้ยนไปจากหลักการกระจายอำนาจ ที่จะให้องค์กรปกครองส่วนท้องถิ่นมีอิสระในการบริหารราชการท้องถิ่นเอง

 4. ขาดกระบวนการการมีส่วนร่วมของภาคประชาสังคม ในกระบวนการร่วมคิด ร่วมทำ และร่วมกันรับผิดชอบ

 ดังนั้น ท่ามกลางกระแสสังคมโลกเปลี่ยนแปลงเร็ว เพราะความเจริญก้าว หน้าทางเทคโนโลยี สภาพสังคมไทยก็ปรับตัวและเปลี่ยนแปลงเร็วตามไปด้วย กระบวนการการพัฒนาชุมชนท้องถิ่น ควรที่จะปรับตัวให้ทันยุค ทันแหตุการณ์และเปิดโลกทรรศน์ ให้กว้างขึ้นในประเด็นที่สำคัญ ดังนี้

 1.1 ผู้บริหารท้องถิ่น แกนนำชุมชนหรือสังคม หมายถึง ภาคการเมืองการปกครองซึ่งเป็นผู้นำสังคม ภาคราชการ องค์กรต่าง ๆ จำต้องปรับเปลี่ยนวิธีคิด กล่าวคือ ภาคการเมืองการปกครอง ต้องคิดในเชิงสร้างสรรค์ พัฒนาคุณภาพขีดความสามารถ มีความจริงใจ ซื่อสัตย์สุจริต โดยเอาผลประโยชน์ของส่วนรวมเป็นที่ตั้ง ดูประชาชนให้ออก และรู้จักรับฟังประชาชนภาคราชการ จะต้องปรับเปลี่ยนโครงสร้างจากแนวตั้ง(Vertical) มาเป็นโครงสร้างแบบแนวนอนหรือแนวราบ (Horizontal) และจะต้องเปลี่ยนจากการสั่งการ คิดแทนประชาชน มาเป็นการส่งเสริม สนับสนุน และรับฟังความคิดเห็นของประชาชน ให้โอกาสประชาชนได้เรียนรู้และพัฒนาตนเอง

 1.2 บริบทอันหลากหลาย เช่น ระบบเศรษฐกิจ การศึกษา การสาธารณสุข และสวัสดิการสังคม เป็นต้น นอกจากต้องมีความเสมอภาคทั่ว ถึง และเท่าเทียม ในเรื่องของโอกาสแล้ว ต้องมีคุณภาพด้วย ระบบเศรษฐกิจ ควรเป็นเศรษฐกิจแบบพึ่งตนเอง บนรากฐานศักยภาพแต่ละชุมชน ผลิตเพื่อบริโภคเองเป็นหลัก เหลือจึงจำหน่ายจ่ายแจกการศึกษา เน้นคุณภาพ คิดเป็น มีทักษะปฏิบัติได้จริง ทั้งทักษะอาชีพและทักษะชีวิต มีจิตวิญญาณของการเรียนรู้และพัฒนาตนเองตลอดชีวิต และมีความเสมอภาค มีความเท่าเทียมในโอกาสการสาธารณสุข ที่เน้นการป้องกันและสร้างสุขภาพ นำการซ่อมสุขภาพ มีการบริการที่สะดวก รวดเร็ว และมีคุณภาพ สวัสดิการสังคม มีการกระจายรูปแบบให้หลากหลายมากขึ้น ไม่ใช่เพียงเรื่องของการเจ็บป่วย เรื่องการประกันชีวิตการประกันภัย เรื่องการฌาปนกิจ หรืออื่นใดที่มีอยู่ในสังคมไทยขณะนี้เท่านั้น และส่งเสริม สนับสนุน ให้ชุมชนท้องถิ่นจัดตั้งกองทุนสวัสดิการชุมชนเพื่อดูแลคนในชุมชนด้วยกันเอง

 1.3 ประชาชนและชุมชน เวลานี้ประชาชนและชุมชนก็ต้องปรับตัวเองด้วย และเป็นโอกาสที่จะปรับตัวเองได้ เพราะทุกฝ่ายเริ่มเห็นความสำคัญและพุ่งเป้าการพัฒนาไปที่ประชาชนและชุมชน

 1.3.1 การเรียนรู้ ประชาชนและชุมชนต้องเรียนรู้ที่จะพัฒนาตนเอง คือ จะต้องเพิ่มทักษะและความสามารถให้ตนเอง โดยเฉพาะทักษะและความสามารถในอาชีพ

 1.3.2 ความคิดพึ่งตนเองเป็นหลัก

 1.3.3 เป้าหมายชีวิตหรือเป้าหมายชุมชน การมีสุขภาพที่ดีเป็นเป้าหมายสูงสุด คือ ชุมชนเข้มแข็ง ประชาชนและชุมชนต้องปรับเปลี่ยนเป้าหมายชีวิตให้ถูกทิศทาง

 1.3.4 การจัดการ จะต้องมองตนเอง (ทั้งประชาชนและชุมชน) ในเชิง บูรณาการทั้งหมด (Holistic) และมองให้ครบถ้วน มนุษย์มีความสัมพันธ์ทั้งร่างกายและจิตใจ อวัยวะทุกส่วนถ้าเกิดเหตุที่ใดก็จะกระทบทั้งหมด และมนุษย์เป็นส่วนหนึ่งของสังคม เกี่ยวข้องสัมพันธ์กันทั้งระบบจะแยกส่วนใดส่วนหนึ่งไม่ได้ เกิดเหตุที่ส่วนใดก็กระทบกระเทือนกันทั้งระบบ การจัดการจึงต้องจัดการให้ดีทุกภาคส่วนและทุกระบบ และประชาชนหรือชุมชนจะต้องจัดการด้วยตนเองเป็นหลัก

 สรุป การพัฒนาชุมชนท้องถิ่น จะเดินหน้าหรือก้าวไปในทิศทางใด จะต้องมีองค์ประกอบที่สำคัญ ด้วยแนวคิดพื้นฐานการพัฒนาชุมชนท้องถิ่น หลักการพัฒนา กระบวนการขับเคลื่อนการพัฒนา โดยมีกระแสการเปลี่ยนแปลงทางเศรษฐกิจ สังคม การเมือง และ สิ่งแวดล้อม และรวมทั้งภาวะการณ์เปลี่ยนแปลงของกระแสโลกาภิวัตน์ที่เกิดการพลวัตตลอดเวลา เป็นตัวแปร

*(เอกสารอ้างอิง นิรันดร์ จงวุฒิเวศน์.(2550).กถาพัฒนากร.กรมการพัฒนาชุมชน.บริษัท รำไทยเพรส จำกัด.)*

**